মোহাম্মদ ইউনুস (রাজনীতিবিদ)

অধ্যক্ষ মুহাম্মদ ইউনুস (৪ জুলাই ১৯৪৪ - ২৭ মার্চ ২০২১) ছিলেন বাংলাদেশ জাতীয়তাবাদী দলের রাজনীতিবিদ ও তৎকালীন কুমিল্লা-১৪ ও কুমিল্লা-৫ আসনের সাংসদ ছিলেন।

 জন্ম ও প্রাথমিক জীবন 
মোহাম্মদ ইউনুস ৪ জুলাই ১৯৪৪ সালে কুমিল্লা জেলার বুড়িচং উপজেলার পীরযাত্রাপুর ইউনিয়ন এর গোপীনাথপুর গ্রামে  জন্মগ্রহণ করেন।

 রাজনৈতিক ও কর্মজীবন 
মোহাম্মদ ইউনুস মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-১৪ আসন থেকে জয়ী হন। জাতীয় পার্টির প্রার্থী হিসেবে কুমিল্লা-৫ আসন থেকে ১৯৮৬ সালের তৃতীয়, ১৯৮৮ সালের চতুর্থ জাতীয় সংসদ নির্বাচনে জয়ী হন। ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দল থেকে সংসদ সদস্য নির্বাচিত হন। ১৯৯১ সালের পঞ্চম জাতীয় নির্বাচনে জাতীয় পার্টি ও ২০১৮ সালের জাতীয় নির্বাচনে বিএনপির হয়ে নির্বাচনে অংশ নিয়ে তিনি পরাজিত হন।

 মৃত্যু  
ঢাকায় অবস্থিত বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে (পিজি হাসপাতালে) দীর্ঘদিন চিকিৎসাধীন অবস্থায় থাকার পর ২৭ মার্চ, ২০২১ সালে তিনি মৃত্যুবরণ করেন। কুমিল্লার বুড়িচং উপজেলার গোপীনাথপুরে তার গ্রামের বাড়ির পারিবারিক কবরস্থানে দাফন করা হয় তাকে।

 তথ্যসূত্র 

বিষয়শ্রেণী:১৯৪৪-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি